open-index/open-wikipedia-markdown huggingface dataset:
Μελάνθιο Καστοριάς

Το **Μελάνθιο** είναι ορεινός οικισμός σε υψόμετρο 820 μ. της Περιφερειακής Ενότητας Καστοριάς, ανήκει στον Δήμο Άργους Ορεστικού και βρίσκεται στο γεωγραφικό διαμέρισμα της Μακεδονίας. Το 2001 είχε πραγματικό πληθυσμό 218 κατοίκους και ήταν έδρα του δημοτικού διαμερίσματος Μελανθίου του Δήμου Ορεστίδος. Στην απογραφή του 2011 είχε μόνιμο πληθυσμό 88 κατοίκων και ήταν έδρα του Τοπικής Κοινότητας Μελανθίου Καστοριάς του Δήμου Ορεστίδος. Βρίσκεται στα νότια της Περιφερειακής Ενότητας Καστοριάς, σε οδική απόσταση 29 χλμ νοτιοδυτικά από την Καστοριά.

Στην πρώτη απογραφή (απαρίθμηση) του 1913 απαριθμούνται 579 άτομα και το 1920 592 κάτοικοι 309 άνδρες και 283 γυναίκες.

Μέχρι το 1923 στο χωριό ζούσαν περίπου 600 μουσουλμάνοι. Με την Ελληνοτουρκική ανταλλαγή πληθυσμών του 1923 η ελληνική διοίκηση εγκατέστησε 309 Χριστιανούς Ορθόδοξους πρόσφυγες από τον Πόντο.

Το 1927, η ονομασία του χωριό άλλαξε από Ζαμπύρδενη σε Μελάνθιο.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Ορεστίδος
Ο βαφτιστικός (ταινία)

:*Για την οπερέτα, δείτε [[Ο Βαφτιστικός]]*

***Ο βαφτιστικός*** είναι ελληνική κινηματογραφική ταινία του 1952, μεταφορά της ομώνυμης πασίγνωστης οπερέτας του Θεόφραστου Σακελλαρίδη, σε σκηνοθεσία Μαρίας Πλυτά.

## Υπόθεση
Κατά την περίοδο των Βαλκανικών Πολέμων, η Βιβίκα Ζαχαρούλη, απαυδισμένη από τα καμώματα του γυναικά άνδρα της, που τώρα βρίσκεται στο μέτωπο, υποδέχεται στην Αθήνα τον βαφτισιμιό του, που έρχεται να μείνει σπίτι τους. Αγνοεί όμως ότι ο βαφτισιμιός δεν είναι ο πραγματικός αλλά κάποιος άλλος, ο Πέτρος Χαρμίδης, που πήρε τη θέση του πρώτου με σκοπό να πλησιάσει την ίδια, επειδή είναι ερωτευμένος μαζί της.

Μια μέρα, επισκέπτεται τη Βιβίκα, μια συμμαθήτριά της από το παρθεναγωγείο, που είναι και σύζυγος του Χαρμίδη. Η Βιβίκα της ζητάει να μεσολαβήσει για τη μεταγωγή του άνδρα της από το μέτωπο, αλλά η μια παρεξήγηση διαδέχεται την άλλη, μέχρι που κάποτε όλα ξεδιαλύνονται και η τάξη αποκαθίσταται σε όλα τα μέτωπα.

## Συντελεστές
*Σκηνοθεσία: Μαρία Πλυτά (Χατζηνάκου)
*Σενάριο: Μαρία Πλυτά, σε διασκευή της ομώνυμη οπερέτας από την Ανθή Ζαχαράτου
*Μουσική επιμέλεια: Θεόφραστος Σακελλαρίδης
*Τραγουδιστές: Ανθή Ζαχαράτου, Ελένη ντε Ροζέ, Πέτρος Επιτροπάκης, κ.ά.
*Χορογράφος: Τατιάνα Βαρούτη
*Χορευτές: Μπαλέτο Εθνικής Λυρικής Σκηνής με σολίστ την Ελένη Τσουκαλά

## Διανομή ρόλων

* Ανθή Ζαχαράτου - Βιβίκα Ζαχαρούλη**'
* [[Μίμης Φωτόπουλος]] - συνταγματάρχης Μενέαλος Καραπιστόλης**'
* Αλέκος Αλεξανδράκης - Πέτρος Χαρμίδης
* Λάκης Σκέλλας - Μάνθος Κορτάσης
* Φραγκίσκος Μανέλλης - Δημητρός
* Τάκης Γαλανός - Ζαχαρούλης
* Χάρις Καμίλη - Λόλα
* Κάτια Λίντα - Κική**

## Παραγωγή

Τη φωνή του Αλέκου Αλεξανδράκη ντουμπλάρει στην ταινία ο τενόρος Πέτρος Επιτροπάκης.

## Παραπομπές


## Εξωτερικές πηγές
*

Κατηγορία:Ταινίες του 1952
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ταινίες βασισμένες σε έργα
Κατηγορία:Ταινίες σε σκηνοθεσία Μαρίας Πλυτά
Λιβάδια Καρδίτσας (αποσαφήνιση)

Με το όνομα **Λιβάδια Καρδίτσας** υπάρχουν δυο οικισμοί:
*Λιβάδια Αγίου Ακακίου Καρδίτσας
*Λιβάδια Πετρίλου Καρδίτσας

Κατηγορία:Αποσαφήνιση
Κατηγορία:Αποσαφηνίσεις ελληνικών τοπωνυμίων
Τσίμο Ναβάρο

Ο **Χοακίν Ναβάρο Αρμέρο**, εν συντομία **Τσίμο Ναβάρο** (12 Σεπτεμβρίου 1988, Βαλένθια, Ισπανία), είναι Ισπανός επαγγελματίας ποδοσφαιριστής, ο οποίος αγωνίζεται ως δεξιός μέσος.

## Καριέρα
Ο Ναβάρο εντάχθηκε στις ακαδημίες της ομάδας της πόλης του, της Βαλένθια το 2005, έπειτα πέρασε τα ακόλουθα χρόνια στη β' ομάδα, βοηθώντας την να προωθηθεί στη Σεγούντα Ντιβιζιόν. 

Δεν αγωνίστηκε ποτέ στην πρώτη ομάδα καθώς είτε αγωνιζόταν με τη β' είτε δινόταν ως δανεικός. Tο 2009-10 παραχωρήθηκε ως δανεικός στη γειτονική Έλτσε στη 2η κατηγορία όπου είχε 18 συμμετοχές.

Τον Ιούλιο του 2011, ο Ναβάρο αποκτήθηκε από τον Αστέρα Τρίπολης μαζί με τον Ρούμπεν Ράγιος όντας επιλογή του τότε προπονητή της ομάδας Όσκαρ Φερνάντες, παραμένοντας στον αρκαδικό σύλλογο μία τετραετία, με τη φανέλα του οποίου γνώρισε την έως τώρα μεγαλύτερη επιτυχία στην καριέρα του, που ήταν η συμμετοχή στον τελικό του κυπέλλου Ελλάδας 2013 εναντίον του Ολυμπιακού.

Το καλοκαίρι του 2015 υπέγραψε στην ΑΕΛ Καλλονής.

## Παραπομπές


## Πηγές
*Στατιστικά στο http://www.bdfutbol.com
*Στατιστικά στο www.futbolme.com
*Στατιστικά στο Transfermarkt.co.uk
*Πήρε Ναβάρο και Σέρνα ο Αστέρας

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΑΕΛ Καλλονής
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α.Ο. Τρικάλων
Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Βαλενθιανοί ποδοσφαιριστές
Σαμπέρ Κελιφά

Ο **Σαμπέρ Κελιφά** (γεννημένος στις 14 Οκτωβρίου 1986) είναι Τυνήσιος διεθνής ποδοσφαιριστής ο οποίος αγωνίζεται ως επιθετικός για λογαριασμό της γαλλικής Εβιάν-Τονόν-Γκαγιάρ.

## Καριέρα
Γεννημένος στο Γκαμπές, ο Κελιφά έχει αγωνιστεί για τις Σταντ Γκαμπεζιάν, Εσπεράνς και ΚΣ Χαμάμ-Λιφ. Κατά την διάρκεια της σεζόν 2010-11, ο Κελιφά μέτρησε συνολικά δέκα συμμετοχές με την Εσπεράνς στο πρωτάθλημα, ξεκινώντας ως βασικός σε οχτώ αναμετρήσεις και πετυχαίνοντας ένα τέρμα στην πορεία της ομάδας του για την κατάκτηση του 24ου εθνικού της τίτλου.

Τον Ιανουάριο του 2011, η Εσπεράνς συμφώνησε να αφήσει τον Κελιφά να μεταγραφεί στην ομάδα της γαλλικής Λιγκ 2 Εβιάν, με ελεύθερη μεταγραφή με το τέλος της σεζόν στην Λιγκ Προφεσιονέλ 1 (Τυνησία) τον Ιούλιο. Στις 10 Αυγούστου 2011, ο Κελιφά τελικώς ολοκλήρωσε την μεταγραφή του στην νεοπροβιβασθείσα στην Λιγκ 1 ομάδα της Εβιάν. Στις 14 Αυγούστου 2011, πραγματοποίησε το ντεμπούτο του με την νέα του ομάδα και πέτυχε το πρώτο του τέρμα στην αναμέτρηση απέναντι στην Νις, με τελικό αποτέλεσμα την νίκη του συλλόγου του με σκορ 1-0. Το τέρμα αυτό εξασφάλισε στην Εβιάν την πρώτη νίκη της ιστορίας της στην Λιγκ 1 και διατήρησε, ταυτόχρονα, το αήττητό της από την προηγούμενη σεζόν. Στις 6 Οκτωβρίου 2012, ο Κελιφά πέτυχε τρία τέρματα στην εκτός έδρας αναμέτρηση της ομάδας του απέναντι στην κάτοχο του τίτλου του πρωταθλητή Γαλλίας, Μονπελιέ ΣΚ με τελικό σκορ 3-2.

### Διεθνής καριέρα

Πραγματοποίησε το διεθνές ντεμπούτο του με την Τυνησία στις 17 Νοεμβρίου 2010 σε έναν προκριματικό αγώνα για το Κύπελλο Εθνών Αφρικής του 2012 απέναντι στην Μποτσουάνα. Μπήκε ως αλλαγή στον αγωνιστικό χώρο στο 78ο λεπτό της αναμέτρησης στην θέση του Αχμέντ Ακαϊσί, χωρίς όμως να καταφέρει να βοηθήσει την ομάδα του να γλιτώσει την ήττα με σκορ 1-0.

## Διακρίσεις
* Λιγκ Προφεσιονέλ 1 (Τυνησία): 2010-11

## Παραπομπές


Κατηγορία:Τυνήσιοι ποδοσφαιριστές
Κατηγορία:Ποδοσφαιριστές Εθνικής Τυνησίας
Κατηγορία:Ποδοσφαιριστές Εσπεράνς Σπορτίβ ντε Τυνίς
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Σταντ Γκαμπεζιάν
Κατηγορία:Ποδοσφαιριστές Κλαμπ Σπορτίφ ντε Χαμάμ-Λιφ
Κατηγορία:Ποδοσφαιριστές Αλ Αχλί ΣΚ Βεγγάζη
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Λιγκ 1 Τυνησίας
Μπακαλιάρος

Ο **μπακαλιάρος** (*Merluccius merluccius*, *Μερλούκιος ο γνήσιος*) είναι είδος ψαριού. Έχει λεπτό και επίμηκες σώμα. Απαντάται στο βορειοανατολικό μέρος του Ατλαντικού, συμπεριλαμβανομένης της Μεσογείου και της Μαύρης θάλασσας. Το είδος είναι σημαντικό εμπορικό αλίευμα, καθώς υπολογίζεται ότι το 2011 αλιεύτηκαν 94.166 τόνοι μπακαλιάρου. 

## Περιγραφή
Ο μπακαλιάρος κατά την ενηλικίωσή του έχει μήκος από 20 μέχρι 70 εκατοστά, αλλά μπορεί να φτάσει σε μήκος τα 140 εκατοστά και βάρος μέχρι τα 15 κιλά. Το σώμα του είναι σχετικά λεπτό και επίμηκες, με μεγάλο κεφάλι. Τα θωρακικά πτερύγια έχουν 10 με 15 ακτίνες. Έχει δύο ραχιαία πτερύγια, με το οπίσθιο να αποτελείται από 43 μέχρι 51 ακτίνες και να γίνεται κοίλο όσο το ψάρι αναπτύσσεται. Τα λέπια του είναι μικρά. Έχει χρώμα γκρι σαν το ατσάλι προς καφέ στη ράχη, φωτεινότερο στο πλάι και λευκή κοιλιά. Λόγω του χρώματος της ράχης, οι Αρχαίοι Έλληνες αποκαλούσαν τους μπακαλιάρους όνους, δηλαδή γαϊδάρους.

## Κατανομή
Απαντάται στις ακτές του βορειοανατολικού Ατλαντικού, από τη Νορβηγία και την Ισλανδία μέχρι τη Μαυριτανία, συμπεριλαμβανομένης της Μεσογείου και της Μαύρης θάλασσας. Στη Μαύρη θάλασσα απαντάται μόνο στις νότιες ακτές. Το είδος χωρίζεται σε δύο ξεχωριστά υποείδη, ανάλογα με την κατανομή. Το υποείδος *Merluccius merluccius smiridus* βρίσκεται στη Μεσόγειο και το υποείδος *Merlucciuc merluccius merluccius* στον Ατλαντικό.

## Βιολογία
left|thumb|220px|Μπακαλιάρος που κάθεται στο βυθό
Ζει συνήθως σε βάθος 30 με 370 μέτρων. Τα ενήλικα ψάρια κατά τη διάρκεια της ημέρας κάθονται στο βυθό, ενώ απομακρύνονται από αυτόν το βράδυ. Τα ενήλικα τρέφονται με άλλα ψάρια, όπως ρέγγες, σαρδέλες και άλλα μέλη των γαδόμορφων και καλαμάρια. Τα μικρά τρέφονται με καρκινοειδή. Η αναπαραγωγή λαμβάνει χώρα την άνοιξη και έχει μεγάλη διάρκεια. Λαμβάνει χώρα αργότερα για τα ψάρια που ζουν σε βορειότερα ύδατα. Στη Μεσόγειο γίνεται ενώ τα ψάρια κολυμπούν σε βάθος 100 με 300 μέτρων, ενώ στην Κέλτικη θάλασσα σε βάθος μικρότερο των 150 μέτρων. Το θηλυκό μπορεί να γεννήσει πάνω από 7 εκατομμύρια αυγά τη φορά. Μέχρι το τρίτο έτος της ζωής τους, τα μικρά ζουν σε λασπώδεις βυθούς και στη συνέχεια μετακινούνται κοντά στις ακτές. Τα αρσενικά ενηλικιώνονται στο πέμπτο και τα θηλυκά στο έβδομο έτος της ηλικίας τους. Τα ψάρια στη Μεσόγειο αναπτύσσονται με μικρότερη ταχύτητα. Έχουν αναφερθεί ψάρια που έχουν ζήσει πάνω από 20 χρόνια.

Στην Ελλάδα όπως κάθε χρόνο, στη γιορτή του Ευαγγελισμού της Θεοτόκου και της Εθνικής Επετείου της Ελληνικής Επανάστασης, την 25η Μαρτίου, τα ελληνικά νοικοκυριά προγραμματίζουν να καταναλώσουν, σύμφωνα με το έθιμο, το ιδιαιτέρως δημοφιλές ψάρι της ελληνικής κουζίνας, τον μπακαλιάρο (βακαλάος). 

## Δείτε επίσης
* Βακαλάος
* Νταούκι - ένα παρόμοιο ψάρι, που αποκαλείται επίσης μπακαλιάρος
* Προσφυγάκι - ένα παρόμοιο ψάρι

## Παραπομπές


## Εξωτερικοί σύνδεσμοι
* 
* 

Κατηγορία:Γαδόμορφα
Κατηγορία:Αλιεύματα
Κατηγορία:Ψάρια ελληνικών θαλασσών
Λεονέν

Ο **Λεονέν** και παλαιότερα εξελληνισμένα *Λεονίνος* (γαλλ. Léonin, Leoninus, Leonius, Leo) ήταν πιθανότατα Γάλλος συνθέτης, ο οποίος έδρασε περί τα μέσα του 12ου αιώνα. Θεωρείται ο πρώτος σημαντικός συνθέτης πολυφωνικής μουσικής και ειδικότερα συνεισφέροντας στη φόρμα του όργκανουμ, ενώ το έργο του εντάσσεται στη λεγόμενη Σχολή της Νοτρ Νταμ, ένα χαρακτηριστικό μουσικό ρεύμα του ύστερου Μεσαίωνα και ειδικότερα της ars antiqua (*παλαιά τέχνη*). 

Τα όσα μάς είναι γνωστά για τον Λεονέν προέρχονται από τον Ανώνυμο Δ΄, έναν Άγγλο σύγχρονό του μελετητή και μουσικοθεωρητικό, ο οποίος μαθήτευσε στην Παναγία των Παρισίων, την καλλιτεχνική έδρα του συνθέτη. Τα έργα του συγκεντρώνονται σε μια μουσική ανθολογία με τίτλο *[[Magnus Liber]]*, η οποία περιλαμβάνει οργκάνουμ, κλαούζουλες και άλλα μουσικά έργα της περιόδου· τα έργα αυτά δεν θεωρούνται αυτοτελή, αλλά περισσότερο συμπληρωματικά ως προς τη λειτουργική μουσική της εποχής, η βάση της οποίας είναι κατά γενική παραδοχή το γρηγοριανό μέλος.

Ο Λεονέν υπήρξε επιπρόσθετα και δάσκαλος μουσικής στη Νοτρ Νταμ, με πιο γνωστό μαθητή του τον περίφημο Περοτέν. Ο τελευταίος ανέπτυξε τις μουσικές καινοτομίες του πρώτου, αναπτύσσοντας το μελλισματικό ύφος του όργκανουμ, αλλά κυρίως επινοόντας τον τρόπο πρόσθεσης επιπλέον φωνών, το λεγόμενο τριπλό (*triplum*) και τετραπλό (*quadruplum*) όργκανουμ. 

Σύμφωνα, τέλος, με κάποιους μουσικολόγους, ο Λεονέν ταυτίζεται με τον Παριζιάνο ποιητή Λεόνιους, από τον οποίο ονομάζεται το *Λεονιανό μέτρο*, μια μορφή ποιητικής μετρικής όπου η ρίμα βρίσκεται στο κέντρο κάθε στίχου. 

## Παραπομπές


## Βιβλιογραφία
* Richard H. Hoppin, *Medieval Music*.  New York, W.W. Norton & Co., 1978.  (ISBN 0393090906)
* Harold Gleason and Warren Becker, Music in the Middle Ages and Renaissance (Music Literature Outlines Series I).  Bloomington, Indiana.  Frangipani Press, 1986.  (ISBN 089917034X)
* Articles Anonymous theoretical writings, Organum, Leonin, Perotin, *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  (ISBN 1561591742)

## Εξωτερικοί σύνδεσμοι

*

Κατηγορία:Συνθέτες του Μεσαίωνα
Κατηγορία:Γάλλοι συνθέτες
Νικολό Αμανίτι

Ο **Νικολό Αμανίτι**  (γεν. 1966) είναι Ιταλός συγγραφέας που κέρδισε το βραβείο Strega το 2007 για το μυθιστόρημά του *Come Dio comanda* (*Με τις ευλογίες του Θεού*).

## Βιογραφικό
Γεννήθηκε στην Ρώμη στις 25 Σεπτεμβρίου του 1966. Ξεκίνησε να σπουδάζει βιολογία αλλά τελικά δεν ολοκλήρωσε τις σπουδές του. Το 1994 εξέδωσε το πρώτο του μυθιστόρημα με τίτλο *Branchie*, το οποίο μεταφέρθηκε στον κινηματογράφο το 1999 σε σκηνοθεσία του Francesco Ranieri Martinotti, και το 1996 συμμετείχε με ένα διήγημά του στην ανθολογία *Gioventù cannibale*.
Την ίδια χρονιά εκδόθηκε μια συλλογή διηγημάτων του με τίτλο *Fango* (*Λάσπη*). Στη συλλογή αυτή συμπεριλήφθηκε και το διήγημα του με τίτλο *L'ultimo capodanno dell'umanità*, που το 1998 έγινε ταινία από τον Marco Risi, στη συγγραφή του σεναρίου της οποίας συνεργάστηκε και ο Αμανίτι.

Το 1999 εκδόθηκε το μυθιστόρημά του *Ti prendo e ti porto via* (*Θα σε πάρω να φύγουμε*) και δύο χρόνια αργότερα το *Io non ho paura* (*Εγώ δε φοβάμαι*) με το οποίο έγινε ιδιαίτερα γνωστός όχι μόνο στην Ιταλία (όπου πούλησε 800.000 αντίτυπα) αλλά και στο εξωτερικό και για το οποίο του απονεμήθηκε το βραβείο Viareggio την ίδια χρονιά. Το μυθιστόρημα του αυτό μεταφέρθηκε στον κινηματογράφο το 2003 από το Γκαμπριέλε Σαλβατόρες (Gabriele Salvatores). Ακολούθησε το 2006 το μυθιστόρημά του *Come Dio comanda* (*Με τις ευλογίες του Θεού*), για το οποίο του απονεμήθηκε το βραβείο Strega το 2007 και το 2008 μεταφέρθηκε στον κινηματογράφο και πάλι από τον Γκαμπριέλε Σαλβατόρες. Το 2009 εκδόθηκε το μυθιστόρημά του *Che la festa cominci* για το οποίο ήταν υποψήφιος για το βραβείο *Alabarda d'oro* το 2010.

Είναι παντρεμένος με την ηθοποιό Λορέντσα Ιντοβίνα (Lorenza Indovina).

## Παραπομπές


Κατηγορία:Ιταλοί μυθιστοριογράφοι
Πρωτάθλημα καλαθοσφαίρισης Β΄ εθνικής κατηγορίας ανδρών 2012-2013

Το **πρωτάθλημα της Β΄Εθνικής της περιόδου 2012-13** περιλάμβανε σημαντικές μεταβολές, αφού διεξήχθη σε δύο ομίλους αντί για έναν, έπειτα από χρόνια. Συμμετείχαν σε αυτό 26 ομάδες χωρισμένες σε δύο ομίλους, τον Βόρειο Όμιλο και τον Νότιο Όμιλο. Την άνοδο στην Α2 Εθνική κατηγορία εξασφάλιζαν τρεις ομάδες οι οποίες ήταν: ο πρωταθλητής του Βόρειου και ο πρωταθλητής του Νότιου Ομίλου καθώς και ο νικητής του αγώνα κατάταξης μεταξύ των ομάδων που θα κατακτούσαν την 2η θέση στους ομίλους. Υποβιβάζονταν οκτώ ομάδες, τέσσερις από κάθε όμιλο.

Μετά το τέλος του πρωταθλήματος την άνοδο στην Α2 εξασφάλισαν οι πρωταθλητές των δύο ομίλων Α.Ε. Ψυχικού και Α.Σ. Φίλιππος Βέροιας και η νικήτρια του αγώνα μπαράζ μεταξύ των δεύτερων των δύο ομίλων ΑΕΚ καθώς και ο Ηρακλής Θεσσαλονίκης λόγω αδυναμίας συμμετοχής του Περιστερίου. Υποβιβάστηκαν οι Α.Γ.Ε. Χαλκίδα, Γ.Σ. Κρόνος Αγίου Δημητρίου, Έσπερος Α.Ο.Π.Α. και Γ.Σ. Ερμής Περάματος από τον Νότιο Όμιλο, καθώς και οι ΣΑΑΚ Ανατόλια, Α.Ο. Μεταμόρφωση Βόλου, Α.Σ. Ιωνικός Ιωνίας και ΜΕΝΤ από τον Βόρειο Όμιλο. 

## Βαθμολογίες
### Νότιος Όμιλος

### Βόρειος Όμιλος

Β= Βαθμοί, ΑΓ = Αγώνες, Ν = Νίκες, Η = Ήττες, ΜΗΔ= Μηδενισμοί

## Αγώνας μπαράζ
*Τρίκαλα 29 Απριλίου 2013
*ΑΕΚ - Ηρακλής Θεσσαλονίκης **83-76** (*παράταση - κανονική διάρκεια 72-72*)
 
## Παραπομπές




Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2012 2013
Πρωταθλημα Ελλαδος Β Ανδρων 2012 2013
Haunting the Chapel

**Haunting the Chapel** είναι ο τίτλος του EP σινγκλ του αμερικανικού Thrash Metal συγκροτήματος Slayer, το οποίο κυκλοφόρησε τον Αύγουστο του 1984 μέσω της δισκογραφικής εταιρείας Metal Blade Records.

## Ιστορία του δίσκου
Μετά την επιτυχία του "*[[Show No Mercy]]*", το οποίο έγινε ο πιο επιτυχημένος δίσκος τον οποίο είχε κυκλοφορήσει μέχρι τότε η Metal Blade Records, ο ιδιοκτήτης της εταιρείας, Μπράιαν Σλάγκελ ζήτησε από το συγκρότημα να ηχογραφήσει ένα 12" σινγκλ με τρία νέα τραγούδια για να κρατήσει το ενδιαφέρον του κοινού.
Το "*Haunting the Chapel*" ηχογραφήθηκε στο Λος Άντζελες εν μέσω διάφορων προβλημάτων. Ένα από αυτά, ήταν το ότι δεν υπήρχε χαλί κάτω από το σετ τυμπάνων του Ντέιβ Λομπάρντο και αυτό μετακινούνταν με τα χτυπήματα του ντράμερ των Slayer. Έτσι, αναγκάστηκε να ζητήσει από τον βοηθό του και μετέπειτα ντράμερ των Dark Angel, Τζιν Χόγκλαν, να κρατάει με τα χέρια του τα τύμπανα κατά τη διάρκεια της ηχογράφησης του κομματιού "*Chemical Warfare*".
Στα τρία τραγούδια του EP, ο ήχος του συγκροτήματος έγινε πιο σκοτεινός και γρήγορος σε σύγκριση με τα τραγούδια του πρώτου δίσκου τους τα οποία είχαν έντονες επιρροές από βρετανικά χέβι μέταλ συγκροτήματα όπως οι Iron Maiden και οι Judas Priest.
Η περιοδεία για την προώθηση της συγκεκριμένης κυκλοφορίας ονομάστηκε "Haunting the West Coast Tour" και οι Slayer άνοιγαν συναυλίες των Metal Church.
Στις 14 Ιανουαρίου 1994, το "*Haunting the Chapel*" εκδόθηκε από την Metal Blade Records σε μορφή CD και περιελάμβανε εκτός των τριών αρχικών κομματιών, το τραγούδι "*Aggressive Perfector*".

## Τραγούδια
1. **Chemical Warfare** *(King, Hanneman)* - 6:02
2. **Captor of Sin** *(King, Hanneman)* - 3:29
3. **Haunting the Chapel** *(King, Hanneman)* - 3:56

## Μέλη των Slayer
Η σύνθεση του συγκροτήματος κατά την ηχογράφηση του "***Haunting the Chapel***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Πηγές
* Αναλυτικό ιστορικό
* An exclusive oral history of Slayer
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Slayer
Κατηγορία:Άλμπουμ του 1984
Patrimonium Sancti Petri

Μέσω του όρου **Patrimonium Sancti Petri** ορίζονται δύο πράγματα :
* το σύστημα των *[[latifundium]]* εντός του Εξαρχάτου της Ραβένα το οποίο ήλεγχαν οι διακονίες της Ρώμης, με τα εδάφη που είχε παραχωρηθεί στον Επίσκοπο της Ρώμης από τον Λιουτπράνδο (δωρεά του Σούτρι), να αποτελούν έτσι τον πρώτο πυρήνα των Παπικών Κρατών (δωρεά του Πεπίνου), 
* μια διοικητική διαίρεση που υιοθετήθηκε από τον Πάπα Ιννοκέντιο Γ΄ στα βόρεια της Ρώμης.

## Ποντιφική Επαρχία
Το Patrimonium Sancti Petri στην Τουσκία ήταν η ονομασία μιας εκ των τεσσάρων επαρχιών που δημιουργήθηκαν από τον Πάπα Ιννοκέντιο Γ΄ (1198-1216) κατά την διάρκεια του πρώτου του έτους στην Αγία Έδρα. Περιελάμβανε την σημερινή επαρχία του Βιτέρμπο, την Τσιβιταβέκια χωρίς ωστόσο το διαμέρισμα της Ρώμης.

Κυβερνώνταν από διοικητές τους οποίους όριζε ο Πάπας, τους ρέκτορες.

Στη συνέχεια, η παρουσία ενός γενικού ρέκτορα έκανε την εμφάνισή της, ο οποίος επόπτευε την διοίκηση των επαρχιακών ρεκτόρων και έδινε απευθείας αναφορά στον Πάπα.

Οι επαρχίες αυτές επικυρώθηκαν με τις *[[Constitutiones Sanctæ Matris Ecclesiæ]]* του 1357, τις οποίες συνέταξε ο Καρδινάλιος Ζιλ Άλβαρεθ Καρίγιο ντε Αλμπορνόθ.

## Σημειώσεις
 

Κατηγορία:Παπικά Κράτη
Κατηγορία:Ιστορία της Καθολικής Εκκλησίας
Κατηγορία:Ιστορία της Ιταλίας
Κατηγορία:Ιστορία της Εμίλια-Ρομάνια
Κατηγορία:Ιστορία του Λατίου
Κατηγορία:Ιστορία της Ραβένα
Κατηγορία:Οικονομία του Μεσαίωνα
Δημήτριος Καλούδης

Ο **Δημήτριος Καλούδης** του Σπυρίδωνος και της Βαρβάρας  (27 Μαΐου 1929 - 8 Δεκεμβρίου 2016) ήταν Έλληνας δικηγόρος και πολιτικός.

## Βιογραφία
Γεννήθηκε στον Αρίλλα Εσπερίων Κέρκυρας. Οι γονείς του ήταν κτηματίες αγρότες με καταγωγή από την Κέρκυρα. Τελειώνοντας τη βασική και μέση παιδεία στην Κέρκυρα, μετέβη στην Αθήνα όπου και εργαζόμενος σε διάφορες δουλειές λόγω των οικονομικών δυσχερειών της εποχής, κατάφερε και τελείωσε την Νομική σχολή Αθηνών και στη συνέχεια το οικονομικό τμήμα της ίδιας σχολής. Παντρεύτηκε την Ειρήνη Κουτσούρη του Ιωάννου το 1964 με την οποία απέκτησε δύο γιούς τον Σπύρο και τον Γιάννη Καλούδη. Διορίστηκε Δικηγόρος στον Σύλλογο Αθηνών και προήχθη σε Δικηγόρο Αρείου Πάγου το 1969.
 
Το 1974 με την μεταπολίτευση στην Ελλάδα εκλέχθηκε βουλευτής Κερκύρας με τη Νέα Δημοκρατία και το ίδιο συνέβη και το 1977. Στη Βουλή των Ελλήνων υπήρξε εισηγητής δεκάδων νομοσχεδίων αλλά και πρώτος σε αριθμό ομιλιών από τους βουλευτές της Ν.Δ. τα πρώτα πέντε χρόνια της θητείας του. Το 1981 ήλθε 2ος σε σταυρούς προτίμησης και δεν προσέφυγε στο εκλογοδικείο για να ακυρώσει την εκλογή του πρώτου που εκλέχθηκε, λόγω κωλύματος εκλογιμότητας ως προϊσταμένου του συντονιστικού Επιτελείου του Υπουργείου Δημόσιας Τάξεως (θέση που επηρέαζε σε σταυρό προτίμησης τα σώματα ασφαλείας). Υπήρξε ένας εκ των λίγων πολιτικών που έφυγε φτωχότερος εξερχόμενος από την πολιτική ζωή του τόπου. Επέστρεψε στη δικηγορία που με συνέπεια υπηρέτησε μέχρι και την συνταξιοδότησή του το 1997 μετά από 45 χρόνια ασφάλισης στο Ταμείο Νομικών. 
 
Διέμενε στον Αρίλλα της βορειοδυτικής Κέρκυρας, γράφοντας και δημοσιεύοντας άρθρα κατά βάση πολιτικού περιεχομένου σε διάφορες εφημερίδες, πνευματικά δραστήριος και στοχαζόμενος σε θέματα πολιτικής, φιλοσοφίας και πραγματικής ζωής.

## Εξωτερικοί σύνδεσμοι
* http://www.hellenicparliament.gr/Organosi-kai-Leitourgia/Olomeleia/Synthesi-Pr-Periodon/B-PERIODOS
* http://www.ert-archives.gr/V3/public/main/d--index-archive-search.aspx?q=%CE%9A%CE%B1%CE%BB%CE%BF%CF%8D%CE%B4%CE%B7%CF%82+%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82

Κατηγορία:Βουλευτές Κέρκυρας
Κατηγορία:Βουλευτές εκλεγμένοι με τη Νέα Δημοκρατία

vouliwatch

Hellenic Parliament

Parapolitika
Η 2α Μαΐου 1808

Το έργο ***Η 2α Μαΐου 1808***, γνωστό και ως ***Η έφοδος των Μαμελούκων***, είναι πίνακας που δημιούργησε ο Ισπανός ζωγράφος και χαράκτης Φρανθίσκο Γκόγια το 1814. Ο πίνακας απεικονίζει μία σκηνή που εκτυλίχθηκε κατά την Εξέγερση της δευτέρας Μαΐου του 1808 στο Calle de Alcalá κοντά στην πλατεία Πουέρτα ντελ Σολ της Μαδρίτης. Μαζί με το "ταίρι" του, τον πίνακα ***[[Η 3η Μαΐου 1808 (Γκόγια)|Η 3η Μαΐου 1808]]***, εκτίθεται στο Μουσείο ντελ Πράδο, στη Μαδρίτη.

## Το έργο
Ο Γκόγια πιθανότατα δεν ήταν αυτόπτης μάρτυρας της εφόδου των Μαμελούκων. Οι πίνακές αυτοί του ανατέθηκαν το 1814, μετά την απέλαση του στρατού του Ναπολέοντα από την Ισπανία, από το συμβούλιο που κυβέρνησε την Ισπανία μέχρι την επιστροφή του Φερδινάνδου Ζ'. Ο Γκόγια απεικονίζει του πολίτες της Μαδρίτης ως άγνωστους ήρωες που χρησιμοποιούν τα πλέον αναποτελεσματικά όπλα, όπως μαχαίρια, ενώ επιτίθενται εναντίον ενός στρατού κατοχής που απαρτίζεται από επαγγελματίες. Αυτό δεν ικανοποίησε τον Φερδινάνδο, με αποτέλεσμα οι δύο πίνακες δεν εκτέθηκαν δημοσίως, παρά μόνο αρκετά χρόνια αργότερα.
Σε αυτόν τον πίνακα, ο Γκόγια δεν απεικονίζει κάποια συγκεκριμένη πράξη ούτε έχει κάποιο συγκεκριμένο σημείο εστίασης. Η *2α Μαΐου 1808* παρουσιάζει μια δραματικά χαοτική σκηνή του αποπνέει ρεαλισμό.

## Φθορά
Κατά τη διάρκεια του Ισπανικού Εμφυλίου Πολέμου, όταν η Μαδρίτη βομβαρδίστηκε από εθνικιστές στρατιώτες, η κυβέρνηση αποφάσισε να εκκενώσει το Πράδο από πίνακες. Εξαιτίας ενός ατυχήματος που συνέβη το 1936 στο Benicarlo, κατά τη διάρκεια της μεταφοράς έργων του Γκόγια με ένα φορτηγό, ο πίνακας υπέστη σοβαρή ζημιά, με αποτέλεσμα να λείπουν τμήματα του πίνακα και να προκληθούν σχισμές σε τρία σημεία του έργου. Η πρώτη προσπάθεια αποκατάστασης έγινε το 1941, με χρήση κόκκινου μελανιού το οποίο χρησιμοποιούσε ο Γκόγια για να κάνει διορθώσεις σε πίνακές του. Αργότερα, μεταξύ του 2007 και του 2008, πραγματοποιήθηκαν περαιτέρω διαδικασίες συντήρησης. Τμήμα της φθοράς  στην αριστερή ακμή του πίνακα αφέθηκε ως είχε για να υπενθυμίζει στους θεατές τα γεγονότα του εμφυλίου πολέμου.

## Παραπομπές


## Πηγές
* Ρόμπερτ Χιούζ. *Goya*. New York: Alfred A. Knopf, 2004. ISBN 0-394-58028-1

Κατηγορία:Έργα ζωγραφικής του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Your Face Sounds Familiar (Ελλάδα)

Το ***Your Face Sounds Familiar*** είναι τηλεοπτικό ριάλιτι σόου μιμήσεων που μεταδίδοταν από τον τηλεοπτικό σταθμό ΑΝΤ1. Πρόκειται για την ελληνική προσαρμογή του ισπανικού *Tu Cara Me Suena* που ξεκίνησε το 2011 και έχει προβληθεί σε 42 χώρες παγκοσμίως.

Η πρεμιέρα έγινε στις 14 Απριλίου του 2013, με παρουσιάστρια τη Μαρία Μπεκατώρου σε όλους τους κύκλους. Το σόου προβάλλεται σε λάιβ επεισόδια όπου δέκα καλλιτέχνες (τραγουδιστές και ηθοποιοί) καλούνται να ενσαρκώσουν διάφορους αστέρες της εγχώριας ή διεθνούς μουσικής σκηνής. Η επιλογή γίνεται τυχαία μέσω ενός buzzer στο τέλος κάθε λάιβ). Για κάθε εμφάνιση, οι διαγωνιζόμενοι εκπαιδεύονται για μία εβδομάδα από τους καθοδηγητές της εκπομπής οι οποίοι τους μαθαίνουν πώς να μιμηθούν τον καλλιτέχνη στη φωνή (vocal coach), στη χορογραφία (χορογράφος) και στις κινήσεις (acting coach).

Ο κάθε διαγωνιζόμενος βαθμολογείται αρχικά από την κριτική επιτροπή, έπειτα από τους υπόλοιπους διαγωνιζόμενους (κάθε ένας έχει το δικαίωμα να δώσει πέντε θετικούς πόντους) και τέλος από το κοινό, μέσω ψηφοφορίας. Ο νικητής κάθε επεισοδίου καλείται να προσφέρει τα έσοδα από την ψηφοφορία του κοινού σε ένα φιλανθρωπικό οργανισμό της επιλογής του. Επίσης, δεν γίνεται αποχώρηση.

Ο πέμπτος κύκλος μεταδίδεται μαγνητοσκοπημένα και όχι λάιβ, ενώ αντί για το τηλεοπτικό κοινό ψηφίζει το κοινό που είναι κάθε φορά στο στούντιο. Επίσης, στην επιλογή του buzzer προστέθηκαν οι δοκιμασίες "Battle Of The Stars", που είναι αναμέτρηση δύο διαγωνιζόμενων μεταμφιεσμένων στην ίδια διασημότητα, και το "YFSF Duet", που είναι ντουέτο διαγωνιζόμενων.

## Καστ

## Επισκόπηση

# Όταν διακόπηκε ο 6ος κύκλος η Τάνια Μπρεάζου προηγούταν βαθμολογικά με 105 πόντους και μέσο όρο 17.5, δεύτερος βαθμολογικά ήταν ο Νικόλας Ραπτάκης με 103 πόντους και μέσο όρο 17.1.

## Κύκλοι
Σημείωσε 15,1% στο σύνολο και 19,1% στο δυναμικό κοινό.

## Παραπομπές


## Εξωτερικοί σύνδεσμοι
* Επίσημη ιστοσελίδα του  ''Your Face Sounds Familiar''
* Οι συμμετέχοντες του  ''Your Face Sounds Familiar'' 

Κατηγορία:Ελληνικά ριάλιτι σόου του ΑΝΤ1
Κατηγορία:Your Face Sounds Familiar (Ελλάδα)
Πρωτάθλημα καλαθοσφαίρισης Α2 εθνικής κατηγορίας ανδρών 2012-2013

Το **πρωτάθλημα της Α2 κατηγορία καλαθοσφαίρισης ανδρών της περιόδου 2012-13** διεξήχθη με τη συμμετοχή 14 ομάδων.
 
Την άνοδο στο τέλος του πρωταθλήματος εξασφάλισαν η Α.Ε. Νέας Κηφισιάς και τα Τρίκαλα (έπειτα από μετονομασία του προγενέστερου *Αίολου Τρικάλων*) που κατέλαβαν την πρώτη και τη δεύτερη θέση της βαθμολογίας αντίστοιχα.
Υποβιβάστηκαν οι τρεις τελευταίες ομάδες της βαθμολογίας Γ.Σ. Νίκη Βόλου , Ηράκλειο Ο.Α.Α. και Α.Ε. Δόξα Λευκάδας.

## Βαθμολογία

20px|Α2 **Βαθμολογία** 20px|Α2





## Παραπομπές


## Εξωτερικοί σύνδεσμοι
*Ε.Ο.Κ. Βαθμολογίες πρωταθλημάτων



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2012 2013
Πρωταθλημα Ελλαδος Α2 Ανδρων 2012 2013
Λιντσίχθυς

Ο **Λιντσίχθυς** ήταν ένα γιγάντιο ψάρι της οικογένειας των Παχυκορμίδων το οποίο ζούσε στους ωκεανούς της Ιουρασικής περιόδου. Το πλησιέστερο στον Λιντσίχθη είδος είναι το ψάρι Amia calva, αλλά είναι πολύ μακρινός συγγενής. Ανήκει στις παχυκορμίδες, μια οικογένεια γιγάντιων διηθηματοφάγων που βασίλεψαν στις θάλασσες του μεσοζωικού αιώνα για πάνω από 100 εκατομμύρια χρόνια, από τη μέση Ιουρασική μέχρι το τέλος της Κρητιδικής περιόδου.

## Ετυμολογία και ανακάλυψη
Λιντσίχθυς σημαίνει *ψάρι του Λιντς* και πήρε αυτό το όνομα από τον Άλφρεντ Νίκολσον Λιντς ο οποίος ανακάλυψε το πρώτο απολίθωμα του ψαριού το 1886 κοντά στο Πίτερμπουργκ της Αγγλίας.
Πήρε την επιστημονική ονομασία Λιντσίχθυς ο προβληματικός επειδή τα απολιθώματα που βρέθηκαν από τον Λιντς ήταν κατακερματισμένα και ήταν πολύ δύσκολο να αναγνωριστούν και να ερμηνευτούν.

## Φάσμα απολιθωμάτων
Απολιθώματα του λιντσίχθη έχουν βρεθεί στη Μεγάλη Βρετανία, στη βόρεια Γερμανία, στη Γαλλία και στη Χιλή.

## Μέγεθος
 
Παρόλο που έχουν βρεθεί εβδομήντα απολιθώματα λιντσίχθη τα περισσότερα είναι ελλειπή και σπασμένα. Αυτό καθιστά δύσκολο τον υπολογισμό του μεγέθους του. Ο παλαιοντολόγος Άρθουρ Γούντουαρντ υπολόγισε το μήκος του στα 9 μέτρα συγκρίνοντας την ουρά ενός Λιντσίχθη με την ουρά ενός άλλου είδους παχύκορμου, του Υψόκορμου. Το 1986 ο αρχαιολόγος Ντέιβιντ Μάρτιλ σύγκρινε τα οστά ενός λιντσίχθη με αυτά ενός είδους παχύκορμου που ανακάλυψε αλλά οι ασυνήθιστες αναλογίες του εν λόγω δείγματος έδωσαν ένα ευρύ φάσμα πιθανών μεγεθών. Οι πιο πρόσφατες εκτιμήσεις, από την τεκμηρίωση των ιστορικών ευρημάτων και η ανασκαφή ενός ολοκληρωμένου σκελετού από το Πίτερμπουργκ στηρίζουν τη θεωρία του Γούντουαρντ ότι το μέγεθος του λιντσίχθη είναι ανάμεσα στα 9 με 10 μέτρα ενώ υπήρχε περίπτωση να φτάσει μέχρι και τα 16 μέτρα. Πρόσφατες μελέτες έδειξαν ότι έπαιρνε στον Λιντσίχθη γύρω στα 25 χρόνια για να φτάσει σε αυτά τα μεγέθη.

Όπως και ο φαλαινοκαρχαρίας που είναι το μεγαλύτερο ψάρι που ζει σήμερα, έτσι και ο Λιντσίχθυς έτρωγε ζωοπλαγκτόν φιλτράροντας το θαλασσινό νερό στο στόμα του. Σε ένα απολίθωμα έχουν βρεθεί ίχνη από σαγόνια λειοπλευρόδοντα.

## Παραπομπές


## Εξωτερικοί σύνδεσμοι
* For more on the Star Pit dig of 2002-2003 look here and also here where the dig was featured in the BBC-Open University series Fossil Detectives. 
* For a more accurate reconstruction of ''Leedsichthys'' visit Paleocreations.  The artist went on to produce the most accurate reconstruction of *Leedsichthys* to date, which was used on 'Fossil Detectives' (see above).
* The profile of ''Leedsichthys problematicus'' from the BBC series Sea Monsters
*"Biggest Fish Ever Found" Unearthed in U.K. National Geographic News. Published October 1, 2003.
* An article on the latest discovery of a ''Leedsichthys problematicus'' fossil, estimated 22 meters =  long]
* A picture of ''Leedsichthys problematicus''
* An article on ''Leedsichthys'' from Darren Nash
* An article on ''Leedsichthys'' from BBC news 

Κατηγορία:Προϊστορικά ψάρια
Bob's Burgers

Το **Bob's Burgers** είναι μια σειρά κινουμένων σχεδίων που δημιουργήθηκε από τον Loren Bouchard και προβάλλεται στο Fox.
## Γενικές πληροφορίες
Η σειρά έκανε πρεμιέρα στις 9 Ιανουαρίου 2011 με το επεισόδιο "Human Flesh", από τότε έχει 45 επεισόδια και την είχαν δει 9.380.000 τηλεθεατές, καθιστώντας την υψηλότερη βαθμολογία σε πρεμιέρα σειράς της σεζόν. Οι κριτικές της ήταν μικτές, μετά τα σχόλια ήταν θετικά και τερμάτισε 9ος στις εκτιμήσεις για την εβδομάδα που προβλήθηκε. 
Η σειρά ήρθε στην Ελλάδα τον Ιανουάριο του 2012 στο κανάλι FX και τον Φεβρουάριο 2013 στο FOX.
Ο Δημιουργός της Loren Bouchard, δήλωσε ότι η σειρά είναι κινουμένων σχεδίων του Fox και απευθύνεται κυρίως για το ενήλικο κοινό, αλλά ο ίδιος ήθελε να συνδιάσει με στοιχεία εργασιακής κωμωδίας. Η σειρά λέγεται ότι καλύπτει το κενό που δημιουργήθηκε από το King of the Hill, και το οποίο ο εκτελεστικός παραγωγός Jim Dauterive εργάστηκε σχεδόν ολόκληρη τη κυκλοφορία της.

## Υπόθεση
Η σειρά διηγείται τις περιπέτειες της οικογένειας Belcher, που διευθύνει ένα φαστφουντάδικο.

## Χαρακτήρες

*Ο **Bob Belcher** είναι ο σύζυγος της Linda, ο πατέρας της Tina, Gene και Louise και ο κύριος πρωταγωνιστής της σειράς. Είναι ένας παθιασμένος ιδιοκτήτης ενός χαμπουργκεράδικου.

*Η **Linda Belcher** είναι η σύζυγος του Bob και η μητέρα της Tina, Gene και η Λουίζ.

*Η **Tina Belcher** Τίνα είναι το παλαιότερο από τα τρία παιδιά και αυτή τη στιγμή είναι στην εφηβεία. Εργάζεται με μερική απασχόληση στο εστιατόριο.

*Ο **Gene Belcher** είναι ο μόνος γιος της οικογένειας και είναι πολύ παθιασμένος με τη μουσική. Φοράει συχνά ένα κοστούμι χάμπουργκερ, για να διαφημίσει το εστιατόριο.

*Η **Louise Belcher** είναι η μικρότερη κόρη της οικογένειας. Φοράει πάντα ροζ αυτιά κουνελιών, της αρέσει να κάνει φάρσες ή να λέει αλλόκοτες ιστορίες.
## Επεισόδια



## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές σειρές κινουμένων σχεδίων
Κατηγορία:Τηλεοπτικές σειρές του Fox
Κατηγορία:Τηλεοπτικά προγράμματα που έγιναν ταινίες
Αυτοκρατορία των Σιχ

Η **Αυτοκρατορία των Σιχ** ήταν μεγάλη δύναμη στην ινδική υποήπειρο για το μισό του 19ου αιώνα, αναδυόμενη υπό την ηγεσία του μαχαραγιά Ραντζίτ Σινγκ, που κατέλαβε τη Λαχώρη το 1799 και ίδρυσε μια αυτοκρατορία με κέντρο την περιοχή του Παντζάμπ, του Κασμίρ και της Κιμπέρ-Πακτούνκβα (παλαιά γνωστή ως Βορειοδυτική Μεθόριος). Η αυτοκρατορία διατηρήθηκε από το 1799 ώς το 1849 (50 χρόνια). Στην ακμή της, το 19ο αιώνα, εκτεινόταν από το πέρασμα του Κιμπέρ στα δυτικά έως το δυτικό Θιβέτ στα ανατολικά, και από την περιοχή Μπαχαβαλπούρ στα νότια μέχρι την περιοχή Τζαμμού και Κασμίρ στο Βορρά.

Κατηγορία:Ιστορία της Ινδίας
Κατηγορία:Ιστορία του Πακιστάν
Κατηγορία:Αυτοκρατορίες
Κατηγορία:Πρώην κράτη της Ασίας
Φανή Παρτσαφυλλίδου

Η **Φανή-Αθανασία Παρτσαφυλλίδου** του Δημητρίου (11 Μαρτίου 1933 - 25 Απριλίου 2013) ήταν Ελληνίδα πολιτικός, η οποία χρημάτισε βουλευτής Θεσσαλονίκης από τον Ιούλιο ως τον Οκτώβριο του 1993. Υπήρξε η πρώτη γυναίκα νομάρχης Ημαθίας.

Εντάχθηκε στο κόμμα της Νέας Δημοκρατίας και διετέλεσε μέλος της κεντρικής επιτροπής του κόμματος επί οκταετία. Το 1990 διορίστηκε νομάρχης Ημαθίας. Έπειτα από τις βουλευτικές εκλογές του 1990 εξελέγη πρώτη επιλαχούσα στην Α' Θεσσαλονίκης. Την 1η Ιουλίου 1993 έγινε βουλευτής, μετά την παραίτηση του Δημητρίου Σταμάτη. Η είσοδος της στο κοινοβούλιο σήμανε την πρώτη είσοδο γυναίκας από το νομό Θεσσαλονίκης στη Βουλή των Ελλήνων  έπειτα από 40 χρόνια. 

Πέθανε στις 25 Απριλίου 2013 και κηδεύτηκε την επομένη από τη Μητρόπολη Θεσσαλονίκης.

## Παραπομπές


Κατηγορία:Νομάρχες Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης
Live Undead

**Live Undead** είναι ο τίτλος του πρώτου ζωντανά ηχογραφημένου δίσκου του αμερικανικού Thrash Metal συγκροτήματος Slayer, ο οποίος κυκλοφόρησε τον Νοέμβριο του 1984 μέσω της δισκογραφικής εταιρείας Metal Blade Records.

## Ιστορία του δίσκου
Η ηχογράφηση του "*Live Undead*" έγινε την άνοιξη του 1984 στη Νέα Υόρκη και σε μικρό χώρο, μπροστά σε λίγους θεατές. Τα τραγούδια του προέρχονται από το πρώτο άλμπουμ του συγκροτήματος, "*[[Show No Mercy]]*"  και η εμφάνιση αυτή έγινε στα πλαίσια της περιοδείας για την προώθηση του συγκεκριμένου άλμπουμ.
Οι κριτικές που έλαβε η συγκεκριμένη κυκλοφορία ήταν μέτριες και πλέον θεωρείται δευτερεύουσα μετά το διπλό "*[[Decade of Aggression - Live]]*" του 1991, το οποίο περιέχει μεγαλύτερη ποικιλία τραγουδιών και καλύτερη ποιότητα ηχογράφησης. Παρ' όλα αυτά, ο δίσκος επανεκδόθηκε το 1993 από την Metal Blade Records σε μορφή CD το οποίο περιελάμβανε το "*[[Haunting the Chapel]]*" και το τραγούδι "*Aggressive Perfector*", το πρώτο κομμάτι του συγκροτήματος το οποίο ηχογραφήθηκε για τη συλλογή "*Metal Massacre Vol.III*".

## Τραγούδια
1. **Black Magic** *(King, Hanneman)* - 3:57
2. **Die by the Sword** *(Hanneman)* - 4:03
3. **Captor of Sin** *(King, Hanneman)* - 3:32
4. **The Antichrist** *(King, Hanneman)* - 3:13
5. **Evil Has No Boundaries** *(King, Hanneman)* - 2:58
6. **Show No Mercy** *(King)* - 3:02
7. **Aggressive Perfector** *(King, Hanneman)* - 2:29

## Μέλη των Slayer
Η σύνθεση του συγκροτήματος κατά την ηχογράφηση του "***Live Undead***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Πηγές
* Αναλυτικό ιστορικό
* An exclusive oral history of Slayer
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Slayer
Κατηγορία:Άλμπουμ του 1984
Διοργανώσεις Ε.Π.Σ. Καστοριάς 2012–13

Για την **περίοδο 2012–13**, η Ένωση Ποδοσφαιρικών Σωματείων Καστοριάς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.

Η πρωταθλήτρια ομάδα της ΕΠΣ Καστοριάς λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καστοριάς, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Το πρωτάθλημα της Α΄ Κατηγορίας της Ε.Π.Σ. Καστοριάς της περιόδου **2012-13** διεξάγεται σε έναν όμιλο με τη συμμετοχή 14 ομάδων.

Το πρωτάθλημα της Α΄ κατηγορίας ξεκίνησε το Σάββατο, 15 Σεπτεμβρίου 2012 και η κανονική διάρκεια έληξε το Σάββατο, 20 Απριλίου 2013.Πρωταθλήτρια ομάδα ανακηρύχθηκε η Καστοριά, που στη συνέχεια κέρδισε και την άνοδο στη Γ΄ Εθνική μέσω του Πρωταθλήματος Πρωταθλητριών ΕΠΣ.

#### Βαθμολογία

Πηγή: Περίοδος 2012-13 Βαθμολογίες Ιστοσελιδα kastoria-fc.com

## Κύπελλο
Το Κύπελλο κατέκτησε ο Α.Σ. Παναργειακός Άργους Ορεστικού.

## Παραπομπές


## Εξωτερικοί σύνδεσμοι

* https://web.archive.org/web/20130529085131/http://epskastorias.blogspot.gr/

Κατηγορία:Ε.Π.Σ. Καστοριάς
Κατηγορία:Εγχώρια ποδοσφαιρικά πρωταθλήματα 2012-2013
Βαλ Πουστερία

μικρογραφία|Οι οκτώ περιφέρειες του Νοτίου Τιρόλου, η Βαλ Πουστερία καταλαμβάνει το ανατολικότερο κομμάτι, χρωμματισμένο με πορτοκαλί.
Η **Βαλ Πουστερία** (, ) είναι κοιλάδα των Άλπεων, η οποία διοικητικά ανήκει στο Νότιο Τιρόλο. Η Κοιλάδα της Πουστερίας αποτελεί τη μεγαλύτερη σε έκταση από τις οκτώ διοικητικές περιφέρειες του Νοτίου Τιρόλου· διαιρείται σε 26 δήμους, με πρωτεύουσά το Μπρούνικο.

## Γεωγραφικά στοιχεία
Από γεωγραφικής σκοπιάς, η Βαλ Πουστερία βρίσκεται στο δυτικό μέρος του Περιαδριατικού Σφάλματος, ένα ρήγμα που χωρίζει τις σχιστολιθικές Νότιες Άλπεις από τις Κεντρικές. Η κοιλάδα στα δυτικά αποτελεί φυσική εκβολή του ποταμού Αδίγη στην Αδριατική θάλασσα, ενώ από τα ανατολικά χύνεται δια μέσω του Δούναβη στη Μαύρη θάλασσα. Την κοιλάδα τροφοδοτούν με νερό οι ποταμοί Ριέντσα και Ντράβα, δυτικά και ανατολικά αντιστοίχως. Το ανατολικό μέρος της κοιλάδας ονομάζεται Άνω Κοιλάδα της Πουστερίας (*Hochpustertal*).

Το μέσο υψόμετρο των πόλεων που φιλοξενεί η κοιλάδα κυμαίνεται μεταξύ 750 και 1.180 μ. Κυριότερες πόλεις στο δυτικό μέρος είναι η πρωτεύουσα Μπρούνεκ και οι πόλεις Τόμπλαχ, Βάλσμπεργκ-Τάιστεν και Βαλντάορα· στο δε ανατολικό μέρος, οι πόλεις Ίννιχεν, Σίλλιαν και Μίττεβαλντ. 

Οι μεγαλύτεροι παραπόταμοι του ποταμού Ριέντσα είναι οι Αντερσέλβα, Αουρίνο, Μπράιες, Κάσιες, Γκάντερα, Φούντρες και Λούσον, ενώ πλάι στην κοιλάδα βρίσκεται και η μικρότερη Βαλ ντι Τουρές.

## Πολιτικά στοιχεία
μικρογραφία|Χάρτης του Νοτίου Τιρόλου, με πράσινο χρώμα η Βαλ Πουστερία
μικρογραφία|Άποψη με θέα προς την κοιλάδα
μικρογραφία|Άποψη του κέντρου του Μπρούνικο
Ως διοικητική περιφέρεια η Κοιλάδα της Πουστερίας (γερμ. *Bezirksgemeinschaft Pustertal*, ιταλ. *Comprensorio della Val Pusteria*) ιδρύθηκε το 1969 και σ' αυτήν υπάγονται 26 δήμοι. Έχει συνολική έκταση 2.071 χλμ² και ο πληθυσμός της ξεπερνά τους 73.000 κατοίκους. Σύμφωνα με την απογραφή του 2001, το 80,96% των κατοίκων μιλούν γερμανικά, το 13,40% λαδινικά και μόλις το 5,64% ιταλικά, ως μητρική τους γλώσσα.

Οι 26 δήμοι που συναποτελούν τη Βαλ Πουστερία είναι οι εξής:
* Βάλε Αουρίνα
* Βάλε ντι Κάζιες
* Βαλντάορα
* Βανντόιες
* Βιλλαμπάσα
* Γκάις
* Κάμπο Τούρες
* Κιένες
* Κορβάρα ιν Μπάντια
* Λα Βάλε
* Μάρεμπε
* Μονγκουέλφο
* Μπάντια
* Μπράιες
* **[[Μπρουνίκο|Μπρούνικο]]**
* Ντομπιάκο
* Πέρκα
* Πρεντόι
* Ραζούν Αντερσέλβα
* Σαν Κάντιντο
* Σαν Λορέντσο ντι Σέμπατο
* Σαν Μαρτίνο ιν Μπάντια
* Σέλβα ντεϊ Μολίνι
* Σέστο
* Τέρεντο
* Φάλτσες

## Παραπομπές


## Εξωτερικοί σύνδεσμοι

*   

Κατηγορία:Αυτόνομη Επαρχία του Μπολτσάνο
Ασπάλακας

Ο **ασπάλακας** ή **τυφλοπόντικας** είναι μικρό θηλαστικό με πολύ περιορισμένη όραση, αλλά ιδιαίτερα ανεπτυγμένη όσφρηση, και είναι προσαρμοσμένο  σε έναν υπόγειο τρόπο ζωής. Ζει στους αγρούς και έχει φωλιές λίγα μέτρα κάτω από το έδαφος. Οι ασπάλακες έχουν μικρά μάτια τα οποία καλύπτονται από επιδερμίδα, με συνέπεια η όρασή τους να αρκεί ώστε να διακρίνουν απλά το φως από το σκοτάδι. Έχουν όμως αναπτύξει πολύ την όσφρησή τους, η οποία παίζει σημαντικό ρόλο στην επιβίωσή τους.  Σύμφωνα με έρευνες, η όσφρησή τους χαρακτήριζεται «στερεοσκοπική», τους δίνει δηλαδή την δυνατότητα να εντοπίσουν την κατεύθυνση από την οποία προέρχεται μία μυρωδιά, όπως ακριβώς ο άνθρωπος και άλλα θηλαστικά αξιοποιούν τα αυτιά τους για να εντοπίσουν την πηγή ενός ήχου. Με αυτόν τον τρόπο, εάν μυρίσει το γεύμα του, αντιλαμβάνεται προς τα πού να κινηθεί για να το βρει, ή εάν μυρίσει κάποιο φυσικό εχθρό, διαισθάνεται προς ποια κατεύθυνση χρειάζεται να κινηθεί για να τον αποφύγει.

## Παραπομπές


Κατηγορία:Ασπαλακίδες
Πρωτάθλημα καλαθοσφαίρισης ανδρών Basket League 2013-2014

Το **Πρωτάθλημα καλαθοσφαίρισης Α1 εθνικής κατηγορίας ανδρών 2013-2014** ήταν το 28ο από την καθιέρωση της Α1 Εθνικής Κατηγορίας και το 22ο με διοργανώτρια αρχή τον ΕΣΑΚΕ. Οι ομάδες που ήρθαν από την Α2 Εθνική Κατηγορία Ανδρών ήταν οι Νέα Κηφισιά και Τρίκαλα. Υπερασπιστής του τίτλου ήταν ο Παναθηναϊκός που επικράτησε με 3-0 νίκες στους τελικούς του 2013 του Ολυμπιακού. Οι πράσινοι κατέκτησαν ξανά τον τίτλο του πρωταθλητή, επικρατώντας με 3-2 νίκες του Ολυμπιακού στους τελικούς, "επιστρέφοντας" από το 1-2 μετά την ήττα μέσα στο ΟΑΚΑ με 64-69. Αυτή ήταν η πρώτη εντός έδρας ήττα του Παναθηναϊκού στη διαδικασία των πλέι οφ μετά από 11 χρόνια και 59 συνεχόμενες νίκες. Η προηγούμενη ήττα του είχε γίνει στους ημιτελικούς της περιόδου 2002-03 από το Περιστέρι με 82-85.

## Ομάδες

## Κανονική Περίοδος
### Βαθμολογία

 Ο Ολυμπιακός τιμωρήθηκε με αφαίρεση 2 βαθμών λόγω των επεισοδίων στον 3ο τελικό με τον Παναθηναϊκό την περσινή σεζόν.

### Αποτελέσματα

**Χρώματα**:

## Playoffs
### Προημιτελικοί (στις 2 νίκες)
Συμμετέχουν οι ομάδες που θα κατακτήσουν τις θέσεις 1 έως 8.

### Ημιτελικοί (στις 3 νίκες)

### Μικρός Τελικός (στις 3 νίκες)

### Τελικός (στις 3 νίκες)

## Τελική Κατάταξη

## Παραπομπές


## Εξωτερικοί σύνδεσμοι
* Επίσημος ιστότοπος του ΕΣΑΚΕ
** Οι ομάδες του πρωταθλήματος
** Βαθμολογία
** Αποτελέσματα
** Στατιστικά



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2013 2014
Πρωταθλημα Ελλαδος Α1 Ανδρων 2013 2014
Translatewiki.net

Το **translatewiki.net** είναι μια διαδικτυακή μεταφραστική πλατφόρμα, που ενδυναμώνεται από την  για το  MediaWiki, η οποία καθιστά το  MediaWiki ένα ισχυρό εργαλείο για μετάφραση κάθε είδους κειμένου. 

Σήμερα είναι το 13ο μεγαλύτερο wiki παγκοσμίως σε αριθμό σελίδων, έχοντας περίπου 5000 μεταφραστές και πάνω από  50 χιλιάδες μεταφραστικά μηνύματα σε περισσότερα από  20 εγχειρήματα που περιλαμβάνουν εκτός από το  MediaWiki, το OpenStreetMap, το Mifos, την Encyclopedia of Life, το  MantisBT και άλλα. 

## Παραπομπές


Κατηγορία:Λογισμικό-Εργαλεία τοπικοποίησης
Κατηγορία:Ιστότοποι
Ουμαρκότ

Η **Ουμαρκότ** (ουρντού: عُمركوٹ) είναι πόλη της ομώνυμης περιοχής της επαρχίας Σιντ του Πακιστάν. Η πόλη είναι συγκοινωνιακά πλήρως συνδεδεμένη με άλλες μεγάλες πόλεις, όπως το Καράτσι και το Χαϊντεραμπάντ (της Σιντ). Είναι γνωστή για το μεγάλο πληθυσμό Ινδουϊστών που κατοικεί σε αυτή.

Παλαιότερα γνωστή ως Αμαρκότ, ήταν η πρωτεύουσα της Μεγάλης Σινδικής, περιλαμβάνοντας κάποια τμήματα του σημερινού ομόσπονδου κρατιδίου-πολιτείας Ρατζαστάν της Ινδίας. Υπήρξε ονομαστή κατά την εποχή των Μουγκάλ και της Βρετανικής Ινδίας. Ο αυτοκράτορας των Μουγκάλ Ακμπάρ γεννήθηκε στην Ουμαρκότ, όταν ο πατέρας του Χουμαγιούν κατέφυγε εκεί για να ξεφύγει από τη σύλληψη, μετά τη στρατιωτική του ήττα από τον Αφγανό πολέμαρχο Σερ Σαχ Σούρι. Ο Ράνα Πρασάντ, ο ινδουιστής κυβερνήτης του  κρατιδίου του Ρατζαστάν στην περιοχή, τού έδωσε καταφύγιο. Αργότερα ο Ακμπάρ έγινε αυτοκράτορας των Ινδών και ήταν δημοφιλής τόσο στους ινδουιστές όσο και στους μουσουλμάνους υπηκόους του.

Η Ουμαρκότ έχει πολλά μέρη αρχαιολογικής αξίας όπως το μέρος όπου γεννήθηκε ο Ακμπάρ και το Οχυρό της Ουμαρκότ.

## Εξωτερικοί σύνδεσμοι
* 

Κατηγορία:Πόλεις του Πακιστάν
Χαϊντεραμπάντ (Πακιστάν)

Το **Χαϊντεραμπάντ** (ουρντού: حیدرآباد) είναι η 2η μεγαλύτερη πόλη στην επαρχία Σιντ και 5η μεγαλύτερη
του Πακιστάν. Καλύπτει έκταση 3.198 τ.χλμ. και ο πληθυσμός του φθάνει τα 3.578.400 κατοίκους (2012). Ιδρύθηκε το 1768 μ.Χ. από τον Μιαν Γκουλάμ Σαχ Καλόρο πάνω στα ερείπια ενός ψαροχωριού, κατά μήκος της όχθης του Ινδού ποταμού. Η τελευταία μάχη του εμίρη Ταλπόρ και των Βρετανών έλαβε χώρα σε αυτή την πόλη. Πριν τη δημιουργία του κράτους του Πακιστάν, ήταν γνωστή ως "Παρίσι της Ινδίας", για τους δρόμους της που συνήθιζαν οι κάτοικοι να πλένουν με νερό από τον ποταμό.

Κατηγορία:Πόλεις του Πακιστάν
Πνευματική Χαρισματικότητα

Ο όρος **Πνευματική Χαρισματικότητα** ή απλά **Χαρισματικότητα** χρησιμοποιείται κυρίως στην ψυχολογία προκειμένου να αποδώσει μονολεκτικά την δίεδρη κατάσταση εξελιγμένου βαθμού νοητικής αντίληψης σε συνάρτηση των πολύπλευρων πνευματικών, ή μη, δυνατοτήτων (ταλέντων). Η συχνότητα των χαρισματικών ατόμων κυμαίνεται στο 0,001% του παγκόσμιου πληθυσμού, ενώ ειδικοί θέλουν τα χαρισματικά άτομα συνισταμένη των ευφυών (1-2%) και ταλαντούχων (5%).

Κατηγορία:Ψυχολογία
Αυτό είναι χειρότερο

[thumb|350px|'''''[Οι Συμφορές του Πολέμου***, '''Νο. 37: ''Esto es peor*** (*Αυτό είναι χειρότερο*), Φρανθίσκο Γκόγια, περ. 1812 -1814, 15,5 x 20,8 εκ. (εικόνα)/ 24,9 x 34,1 εκ. (χαρτί)]]
***Αυτό είναι χειρότερο*** (Ισπανικά: ***Esto es peor***) είναι ένα χαρακτικό του Ισπανού ζωγράφου και χαράκτη Φρανθίσκο Γκόγια (1746–1828). Φιλοτεχνήθηκε κατά την περίοδο 1812 - 1815, ωστόσο, δεν δημοσιεύθηκε μέχρι το 1863. Είναι το έργο Νο. 37 της σειράς χαρακτικών *[[Οι Συμφορές του Πολέμου]]*, την οποία ο Γκόγια δημιούργησε ως εικαστική διαμαρτυρία ενάντια στη βία της Εξέγερσης της 2ας Μαΐου του 1808 και του Πολέμου της Ιβηρικής Χερσονήσου (1808 - 1804) που  ακολούθησε.

Η εικόνα του έργου βασίζεται σε μία σκηνή που έλαβε χώρα στο Chinchón τον Δεκέμβριο του 1808, την περίοδο που ο αδερφός του Γκόγια κατοικούσε εκεί ως ιερέας. Όταν Ισπανοί επαναστάτες σκότωσαν δύο Γάλλους στρατιώτες, οι Γάλλοι ανταπέδωσαν σφαγιάζοντας άντρες κατοικούσαν στην περιοχή. Ο Γκόγια παρουσιάζει το ακρωτηριασμένο σώμα ενός επαναστάτη ανασκολοπισμένο πάνω στα κλαδιά ενός δένδρου, να έχει διατρυπηθεί σε δύο σημεία - στον πρωκτό και την ωμοπλάτη. Το κεφάλι του θύματος έχει στραφεί προς τον θεατή, κατά τρόπο που παραπέμπει στον τίτλο ενός άλλου έργου της σειράς *Οι Συμφορές του Πολέμου* - Νο. 26: *Δεν μπορείς να το δεις αυτό*. Το χέρι του είναι κομμένο πάνω από τον ώμο. Στο φόντο, Γάλλοι στρατιώτες πανηγυρίζουν και χλευάζουν. Η εικόνα συμπεριλαμβάνει σεξουαλικά υπαινιγμούς, υπονοώντας πως το θύμα έχει υποστεί βιασμό.

Η απεικόνιση του σώματος του νεκρού άντρα βασίζεται εν μέρει σε ένα θραύσμα Ελληνιστικού αντρικού γυμνού ενός Αθηναίου γλύπτη, το *Belvedere Torso*. Ο Γκόγια είχε κάνει μια μελέτη του αγάλματος με την τεχνική wash σε μαύρες αποχρώσεις κατά τη διάρκεια μιας επίσκεψής του στη Ρώμη. Ωστόσο, ανατρέπει τα κλασικά μοτίβα που χρησιμοποιούνταν στην πολεμική τέχνη προσθέτοντας θεατρικά στοιχεία - το κλαδί που διαπερνά τον πρωκτό, οι κινούμενοι ώμοι και το κοντινό πλάνο. Ο άντρας είναι γυμνός, κάτι που από μόνο του αποτελεί μια τολμηρή κίνηση για την Ισπανική τέχνη του 19ου αιώνα. Ένα αντίτυπο του  έργου *Αυτό είναι χειρότερο* της έκδοσης του 1863 αγοράστηκε από την Εθνική Πινακοθήκη της Σκωτίας το 1967.

## Παραπομπές


## Βιβλιογραφία
*Bareau, Juliet Wilson. *Goya's Prints, The Tomás Harris Collection in the British Museum*. London: British Museum Publications, 1981. ISBN 0-7141-0789-1 
* Connell, Evan S. *Francisco Goya: A Life*. New York: Counterpoint, 2004. ISBN 1-58243-307-0
* Cottom, Daniel. "Unhuman culture". University of Pennsylvania, 2006. ISBN 0-8122-3956-3
* Hughes, Robert. *Goya*. New York: Alfred A. Knopf, 2004. ISBN 0-394-58028-1
* Stoichita, Victor & Coderch, Anna Maria. *Goya: the Last Carnival*. London: Reakton books, 1999. ISBN 1-86189-045-1

Κατηγορία:Χαρακτικά του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Κατηγορία:Εκθέματα στο Βρετανικό Μουσείο
Πέρκα (αποσαφήνιση)

Η **Πέρκα** μπορεί να αναφέρεται στα εξής:

* Πέρκα, είδος ψαριού της Μεσογείου θάλασσας (Serranus scriba), αποκαλούμενη επίσης και ""πέρδικα", "μπογιατζής" και "γραμματικός".
* Πέρκα, γένος ψαριών των περκόμορφων, με κύριο εκπρόσωπο την *Ευρωπαϊκή πέρκα* (*Perca fluviatilis*)
* Πέρκα, πόλη του Νοτίου Τιρόλου στην Ιταλία (ιτ. *Perca*, γερμ. *Percha*).
* Πέρκα, Βογκόσκα, χωριό της περιφέρειας Βογκόσκα, κοντά στο Σαράγιεβο της Βοσνίας-Ερζεγοβίνης.